kardosdrur/scandi-wiki huggingface dataset:
Henry Tiller

Henry Tiller (født 14. juni 1914 i Trondheim, død 1. januar 1999 samme sted) var en norsk bokser, som deltog i OL 1936.

Amatørkarriere 
Henry Tiller vandt som 17-årig som juniorbokser det norske mesterskab i letvægt. Han gik siden op i mellemvægt, hvor han som senior blev norsk mester i 1935, 1936, 1937, 1938 og 1940, før 2. verdenskrig satte en stopper for de næste yderligere to mesterskaber.

Udover de norske mesterskaber stillede Henry Tiller op ved de engelske amatørmesterskaber, og i 1938 blev Tiller som den eneste norske bokser engelsk mester to gange, hvor han vandt en klar sejr over den daværende engelske mester, David Peck.

Han deltog i ti bokselandskampe, og vandt otte.

Ved OL i Berlin i 1936 vandt han en sølvmedalje i mellemvægt efter at have tabt i finalen til franskmanden Jean Despeaux. På vej til finalen besejrede Tiller Edward Peltz (Sydafrika), Richard Shrimpton (Storbritannien) og de to favoritter Adolf Baumgarten (Tyskland) og Henryk Chmielewski (Polen). Senere samme år mødtes Tiller med Despaux i to bokselandskampe i Trondheim og Oslo – hvor han vandt over ham begge gange.

Tiller deltog i 158 amatørkampe. Ud af dem tabte han 22 og 1 endte uafgjort.

Professionelle karriere 
Tiller debuterede som professionel bokser i 1941 mod danskeren Henry Nielsen i en kamp i Göteborg, men på grund af 2. verdenskrig var vilkårene for boksning svære. Han opnåede yderligere tre kampe i Norge i 1941, men opgav herefter karrieren.

Liv efter boksningen 
Tiller skrev en autobiografi kaldet Ringen Klar, udgivet af Aschehoug i 1941.

Referencer

Litteratur 
 Box Almanach 1920 – 1980, udgivet af Deutscher Amateur-Box-Verband e.V., 1980,

Eksterne henvisninger 
 
 http://www.boksehistorie.info/1936_Berlin_Olympics/middleweight_bouts.html 
 Profil på databaseolympics.com 

Boksere fra Norge
Olympiske boksere fra Norge
Boksere ved sommer-OL 1936
Deltagere for Norge ved sommer-OL 1936
Olympiske sølvmedaljevindere fra Norge
Ring Knutstorp

Ring Knutstorp er en racerbane i Kågeröd, Sverige. Banen blev bygget i 1963 og blev i 1970 udvidet til sin nuværende form. Banen er 2.079 km lang. Der afvikles Scandinavian Touring Car Championship.

Noter

Eksterne links 
 Official Site

Motorsportsanlæg i Sverige
Bygninger, konstruktioner og anlæg i Skåne län
Morten Donnerup

Morten Welling Donnerup (født 26. august 1960) er en dansk tidligere fodboldspiller, som vandt det danske mesterskab to gange og pokalturneringen fire gange.

Morten Donnerup kom til AGF i 1981 og spillede to sæsoner her, før han skiftede til OB med hvem han vandt Pokalturneringen i 1983. Donnerup blev kåret til pokalfighter i finalen mod B1901. Morten Donnerup debuterede på landsholdet 15. juni 1982 i en venskabskamp på udebane mod Norge. Frem til 1986 nåede han at spille 10 landskampe og score et mål.

I 1984 var Donnerup tilbage i AGF og efter halvandet år blev Morten Donnerup solgt til den spanske klub Racing Santander, men vendte tilbage til Aarhus i sommeren 1986 og var med til at vinde DM-guld den sæson og de følgende to år Pokalturneringen. I 1989 skiftede Morten Donnerup igen til OB, som blev danske mestre samme år, og i 1991 vandt han sin fjerde pokaltitel, da det i finalen blev til en sejr på 3-0 over AaB.

Eksterne henvisninger 
 
 Morten Donnerup, Statistik for Superligaen
 Sporløs med Morten Donnerup – Tipsbladet

Fodboldspillere fra Danmark
Fodboldspillere fra AGF
Fodboldspillere fra Odense Boldklub
Personer fra Odense
Fodboldspillere fra Næsby Boldklub
Fodboldspillere fra Racing Santander
Fodboldspillere fra Vejle Boldklub
Fodboldspillere fra Boldklubben 1913
Scandinavian Touring Car Championship 2011

Scandinavian Touring Car Championship 2011 var den første sæson af det skandinaviske standardvognsmesterskab, Scandinavian Touring Car Championship, som erstattede de tidligere Swedish Touring Car Championship og Danish Touringcar Championship. Rickard Rydell vandt før Fredrik Ekblom, efter at have endt uafgjort foran målstregen. Teamvinderene blev Team Biogas.se og Semcon Cup, cupen, blev vundet af Joakim Ahlberg.

Teams og kørere 
 Deltager listen udkom d. 16 Marts 2011.

Løbs kalender og resultater 
Kalenderen for 2011 STCC søsonen udkom d. 8 November 2010.

Kørernes Mesterskab

Teams' Mesterskab

Ekstern henvisninger 
 Official website of the Scandinavian Touring Car Championship

Fodnoter 

Motorsport i Danmark
Sport i 2011
Michel Nykjær

Michel Nykjær (født 17. september 1979) er en dansk racerkører. Nykjær har to gange vundet den Europæisk Touring Car Cup.
I 2003 fik han debut i Danish Touringcar Championship (DTC) hos SEAT Racing Team i en SEAT León. I 2007 tog Nykjær sin første sæsonsejr i DTC og igen i 2009, hvor Nykjær kørte hos Chevrolet Motorsport Danmark i en Chevrolet Lacetti.
 
Nykjær startede i WTCC i 2009 hos Perfection Racing på Oschersleben. Nykjær kørte kun to løb i 2009 men fik en fuld sæson i 2010 hos SUNRED Engineering. Han kørte en 11. plads og var kun en halv omgang fra at vinde sit første løb på Monza.
De gode resultat gjorde at Nykjær kunne beholde sin plads hos SUNRED Engineering i 2011 sæsonen.

I 2012 stopper Nykjær i WTCC, da han og Pole position stopper deres samarbejde. Nykjær forsætter i STCC hos Chevrolet Motorsport Sweden.

WTCC resultat 
(key) (Races in bold indicate pole position) (Races in italics indicate fastest lap)

 * Som sæsonen forsætter

Eksterne henvisninger 
 

Motorsportsfolk fra Danmark
Jason Dolley

Jason Scott Dolley (født 5. juli 1991) er en amerikansk skuespiller og musiker, bedst kendt for sine roller i flere Disney Channel-film og tv-serier.

Jason medvirker i serien "Held og lykke, Charlie!", som sendes på Disney channel. Da han var yngre, var han med i showet "Cory i Det Hvide Hus", hvor han spillede Corys bedste ven.

Filmografi 
 2004 – Chasing Daylight
 2004 – Complete Savages
 2004 – Saving Shiloh
 2006 – Enemies
 2006 – Read It And Weep
 2007 – Cory i Det Hvide Hus
 2007 – The Air I Breathe
 2008 – Minutemen – Virgil
 2009 – Hatching Pete – Pete Ivey
 2010 – Held og lykke, Charlie! – PJ Duncan

Eksterne henvisninger 

 

Skuespillere fra Californien
Personer fra Los Angeles
Scandinavian Touring Car Championship 2012

Scandinavian Touring Car Championship 2012 er den anden sæson af det skandinaviske standardvognsmesterskab, Scandinavian Touring Car Championship. Scandinavian Touring Car Championship 2012 er den første sæson, hvori der deltager biler, som er bygget efter Next Generation Touring Car-regler (NGTC).

Hold og kørere

Deltager som kører med nr. 88–99 deltager også i Semcon cup

 WestCoast Racing, Polestar Racing, Flash Engineering osv. har forladt serien til fordel for den nye svenske sportsvogns serie TTA. Da de omtalte teams og  STCC ikke har kun blive enige andgåede omstændighederne omkring de nye NGTC regler som blev indført i år. Det har givet  STCC et voldsomt tab af deltager. Arrangørerne bag  STCC vil prøve at flere deltager ved at hæve pengepræmien. 
 Michel Nykjær deltager fast i  STCC med Chevrolet Motorsport Sweden som den første dansker. Nykjær bliver teamkammerat med sidste års  STCC vinder Rickard Rydell. Både Rydell og Nykjær har deltaget i WTCC i år ved siden af  STCC.
 Volkswagen udvidet deres deltagelse i  STCC med et ekstra teams. Den tidligere spanske WTCC kører Jordi Gené og Johan Kristoffersson er teamkammerater i det oprigelige Biogas.se. Den gamle Biogas kører Patrik Olsson kører i det nye team (IPS Team Biogas). Patrik Olsson's teamkammerat blev den tidligere BMW kører Johan Stureson.
 BMS Event gik fra BMW 320i til Audi A4 og Joakim Ahlberg fik sin bror Andreas Ahlberg som teamkammerat.
 Tomas Engström skiftede sin Honda Accord ud med den nye Honda Civic.

Løbskalender og resultater

Kørernes mesterskab

Holdmesterskab

Eksterne henvisninger
 Official website of the Scandinavian Touring Car Championship
 Racemag.dk (STCC)

Fodnoter 

Motorsport i Danmark
Sport i 2012
Svein Erik Paulsen

Svein Erik Spiker'n Paulsen (født 30. marts 1946 i Trondheim) er en norsk tidligere proffbokser. Han boksede i vægtklassen junior-letvægt.

Paulsen indledte karrieren ved at blive norsk juniormester i 1962. Han blev norsk seniormester i 1964, 1966, 1968, 1969, 1970 og 1972 og nordisk mester i 1967 og 1970. Han var
OL-deltager i 1972 i letvægt, hvor han nåede til kvartfinalen, som han tabte til kenyaneren Samuel Mbugua med dommerstemmerne 1-4.

Paulsen debuterede som professionel den 25. januar 1973 med en sejr over marokaneren Kader Ben Mimoun. Efter 5 professionelle kampe i Norge, begyndte Svein Erik Paulsen at bokse ved danske boksestævner arrangeret af promotor Mogens Palle. Første kamp i Danmark fandt sted i Randershallen den 4. oktober 1973 mod Thomas Matthews fra Trinidad/Tobago. Den 17. januar 1974 blev Paulsen i Randers matchet mod den italienske mester Ugo Poli, der netop havde gået 15 omgange i en kamp om europamesterskabet mod Lothar Abend. Paulsen vandt kampen og kort efter besejrede Paulsen den regerende europamester i fjervægt Jose Antonio Jiminez i en ikke-titelkamp.

Efter kun 10 professionelle kampe (heraf tre i Danmark) fik Paulsen en titelkamp om europamesterskabet i junior-letvægt mod tyskeren Lothar Abend. Paulsen stoppede Abend i 3. omgang i kampen, der fandt sted i Oslo. Paulsen blev derved Norges første europamester i professionel boksning. Paulsen forsvarede sit europamesterskab med succes fire gange inden han opgav titlen for at koncentrere sig om en VM-kamp mod WBC-mesteren Alfredo Escalera. VM-kampen fandt sted den 12. december 1975, men Paulsen blev stoppet på TKO i 9. runde.

Svein Erik Paulsen 25 kampe som professionel og opnåede 21-2-1 (5 KO).

Paulsen var på sit bedste rangeret som nr. 2 i verden af Ring Magazine. I 1974 blev han tildelt Olavstatuetten.

Kilder

Eksterne henvisninger 
 
 Svein Erik Paulsens rekordliste som amatør på norskboksehistorie.no 

Boksere fra Norge
Olympiske boksere fra Norge
Nikotinplaster

Et Nikotinplaster er et plaster, der afgiver små doser nikotin til bærerens krop gennem huden. Nikontinplastre benyttes som substitut for tobaksvarer og anvendes derfor ofte i forbindelse med rygestop. Nikotinplastre som led i rygestop blev første gang beskrevet i litteraturen i publikationen 'Drug and Alcohol Dependence' (vol. 13, pp.209-213) i 1984. Patentansøgninger blev indgivet i 1985 og anvendelsen af nikotinplaster er i dag patentbeskyttet. 

Nikotinplastre sælges i Danmark af GlaxoSmithKline under varemærket Nicorette og af Novartis under varemærket Nicotinell.

Rygeafvænning
Sundhed
Ditte Søndergaard

Ditte Søndergaard (født 6. juni 1985) er en dansk ungdomspolitiker, der fra 2011 til 2013 var formand for Radikal Ungdom. Hun har siden 2010 været medlem af Det Radikale Venstres hovedbestyrelse og tidligere været formand for Radikal Ungdoms hovedbestyrelse .

Ditte Søndergaard studerer statskundskab ved Københavns Universitet og har bl.a. arbejdet for FN, Videnskabsministeriet og Radikale Venstres Politisk-Økonomiske sekretariat på Christiansborg.

Ditte Søndergaard blev valgt som folketingskandidat i Københavns Storkreds ved Radikale Venstre Hovedstadens Årsmøde d. 2. april 2011. Hun fik 1.116 personlige stemmer ved folketingsvalget den 15. september 2011 og var kun 111 stemmer fra at blive valgt ind .

Referencer

Eksterne henvisninger 
 radikale.net: Ditte Søndergaard  

Politikere fra Danmark
Formænd for Radikal Ungdom
Rune Eltard-Sørensen

Rune Eltard-Sørensen (født 1980) er journalist, debattør og politisk aktivist, der er dømt for vold i forbindelse med i malingangrebet på Christiansborg. 

Han er uddannet fra Danmarks Medie- og Journalisthøjskole i 2009, nyhedsredaktør på det venstreorienterede medie Modkraft.dk (2009-2015) og i dag freelance journalist. Rune har desuden arbejdet for medlem af EU-parlamentet Rina Ronja Kari mellem i forbindelse med valgkampen i 2019. 

Han har arbejdet for DR, Vice Media, Københavns Universitet, TV Stop, og skrevet for Nørrebro-lokalavisen På Gaden og Nyhedsavisen.

Eltard-Sørensen har desuden løst kommunikationsopgaver for Aarhus-festivalen Mejlgade for Mangfoldighed og den tværpolitiske organisation Antiracistisk Netværk.

Han blev landskendt, da han i 2003 som medlem af gruppen Globale Rødder, deltog i malingangrebet på Christiansborg, hvor han overfaldt udenrigsminister Per Stig Møller med rød maling. Tidligere har Eltard-Sørensen kastet ketchup mod Farums borgmester Peter Brixtofte. Rune Eltard-Sørensen blev idømt 4 måneders ubetinget fængsel. Den 18. marts 2013 oplyste Rune Eltard-Sørensen, at han ikke fortrød sin happening mod udenrigsministeren. 

Den 11. februar 2014 blev Rune Eltard-Sørensen idømt bødestraf for injurier mod Martin Kassler.

Referencer

Eksterne henvisninger 
 Rune Eltard-Sørensens hjemmeside

Journalister fra Danmark
Voldsdømte fra Danmark
Vagn Rasmussen

Vagn Rasmussen (25. november 1914-?) var en dansk kontorist og atlet som var medlem af Horsens fS. Han vandt fire danske mesterskaber i sprint og satte med tiden 10,6 dansk rekord på 100 meter i 1937.
Han vandt to individelle sejre på 100 og 200 meter samt stafetten i landskampene 1937 mod Norge. Deltog året efter i landskampene mod Norge og Tyskland samt landskampen i Stockholm mos Sverige i 1943. Han stoppede karrieren i 1944.

Danske mesterskaber 
  1942 100 meter 11,0
  1942 200 meter 22,6
  1941 200 meter 23,2
  1939 100 meter 11,1
  1938 100 meter 10,8
  1938 200 meter 22,6
  1937 100 meter 11,0
  1937 200 meter 22,2
  1937 400 meter 50,3
  1936 100 meter 10,9
  1936 200 meter 22,2

Personlige rekorder 
 100 meter: 10,6 1937 dansk rekord
 200 meter: 22,1 1937
 200 meter: 49,4 1937

Eksterne henvisninger 
 DAF i tal – Vagn Rasmussen
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Sprintere fra Danmark
Atleter fra Horsens fS
De Studerendes Erhvervskontakt

De Studerendes Erhvervskontakt, DSE, er en selvstændig, upolitisk og økonomisk uafhængig studenterforening repræsenteret på Danmarks Tekniske Universitet (DTU) og Aalborg Universitet (AAU).

Formål 
Foreningens formål er at formidle kontakt mellem de studerende og erhvervslivet og skabe en dialog, der gør det muligt for begge parter at holde sig orienteret om udviklingen indenfor hinandens områder. Dette gøres gennem studierelevante virksomhedspræsentationer kaldet Fokusaftener, virksomheds- og jobsøgningshåndbogen Pejling samt to karrieremesser: DSE Messe Aalborg og DSE Messe Lyngby – Danmarks største job- og karrieremesse. For de studerende er DSE’s arrangementer en mulighed for at knytte kontakter i erhvervslivet. For virksomheder er der mulighed for profilering overfor studerende, og derigennem tiltrække interesserede til projekter, praktik og jobs.

DSE’s Historie 
DSE startede med at udvikle Pejling, for at give studerende bedre kendskab til livet efter studietiden. Derefter er der kommet flere arrangementer til, herunder messerne, der afholdes i både Kongens Lyngby og i Aalborg, og Fokusaftener, som ligeledes holdes begge steder. DSE har siden opstarten i 1989-1990 på Danmarks Tekniske Universitet og 1993 på Aalborg Universitet en stadig bedre kontakt med flere virksomheder og foreningen er i dag kendt i såvel uddannelsesmiljøet som erhvervslivet.

Arrangementer

DSE Messe 
DSE afholder to jobmesser om året, henholdsvis DSE Messe Lyngby og DSE Messe Aalborg. DSE Messe Lyngby afholdes hvert forår, mens DSE Messe Aalborg afholdes hvert efterår. Begge messer varer to dage og har normalt sammenlagt ca. 10.000 besøgende.

Pejling 
Virksomhedshåndbogen Pejling indeholder beskrivelser af ingeniørrelevante virksomheder. Den henvender sig til ingeniør-, naturvidenskablige og sundhedsvidenskabelige studerende. Pejling indeholder en bred vifte af virksomhedprofiler og har som formål at assistere til kontakten mellem den ingeniørstuderende og ingeniøren på arbejdsmarkedet. For at opnå dette, ledes læseren igennem artikler om jobsøgningen med supplerende guides og artikler samt den nødvendige information om virksomheder.

Fokusaften  
Fokusaftenerne er mindre arrangementer hvor fire virksomheder inden for et givent fagligt område kommer ud til universitetet for at møde de studerende – arrangementet er meget på de studerendes præmisser, hvilket er en stor force idet det sikrer at der kommer mange studerende. Fokusaften afholdes på DTU i efteråret, mens det på AAU afholdes i foråret.

Virksomhedspræsentation 
Virksomhedspræsentation er en eftermiddag/aften, hvor studerende har mulighed for at besøge en virksomhed. Her er det muligt at høre om virksomheden, og hvordan det er at være nyuddannet ingeniør i den pågældende virksomhed. Virksomhedspræsentation bliver afholdt i marts måned.

Eksterne henvisninger 
 DSE's hjemmeside 
 Produkt information

Kilder

Foreninger fra Danmark
Studenterorganisationer ved Aalborg Universitet
Amchitka (album)

Amchitka er et album udsendt i 2009 bestående af to cd'er med optagelser fra en koncert 16. oktober 1970 med Joni Mitchell, James Taylor og Phil Ochs. Der var tale om et velgørenhedsarrangement afholdt i Pacific Coliseum i Vancouver, hvor overskuddet gik til protesterne mod atomprøvesprængninger, som USAs Atomenergikommission havde planlagt til gennemførelse på øen Amchitka i Aleuterne i 1971. Albummet har undertitlen The 1970 Concert That Launched Greenpeace, på dansk: Koncerten fra 1970, der blev startskuddet til Greenpeace.

Året forinden (2. oktober 1969) havde der været gennemført en lignende prøvesprængning, og den havde mobiliseret en protestbevægelse, som blandt andet advokaten og aktivisten Irving Stowe var involveret i. Stowe tog initiativ til en støttekoncert for at skaffe midler til at sende folk til Aleuterne for at iværksætte en fysisk modstand mod sprængningen. Han fik Joan Baez med på planen og med til at organisere koncerten. Baez havde ikke selv mulighed for at deltage, men satte Stowe i kontakt med Joni Mitchell, der indvilligede i at medvirke. Hun insisterede på at få sin daværende kæreste, James Taylor, med, og derudover deltog Phil Ochs samt den næsten nydannede canadiske rockgruppe Chilliwack (ikke med på albummet) i koncerten.

Båndoptagelserne af koncerten forblev i Stowe-familiens eje i årene derpå, og de havde ikke held til at få rettigheder til udgivelse af koncerten. Dette problem blev først løst, da John Timmins blev medlem af Greenpeace, og han fik skaffet den nødvendige accept fra Mitchell og Taylors lejre.

Spor 

Disc 1:

 Introduktion ved Irving Stowe (1:38)
 Introduktion af Phil Ochs (0:11)
 "The Bells" (3:09)
 "Rhythms of Revolution" (4:25)
 "Chords of Fame" (2:47)
 "I Ain't Marching Anymore" (3:01)
 "Joe Hill" (7:10)
 "Changes" (3:36)
 "I'm Gonna Say It Now" (2:57)
 "No More Songs" (3:49)
 Introduktion af James Taylor (0:32)
 "Something in the Way She Moves" (3:09)
 "Fire and Rain" (3:52)
 "Carolina in My Mind" (4:39)
 "Blossom" (2:30)
 "Riding on a Railroad" (3:04)
 "Sweet Baby James" (3:27)
 "You Can Close Your Eyes" (2:31)

Disc 2:
 Introduktion af Joni Mitchell (0:17)
 "Big Yellow Taxi"/"Bony Maroney" (4:00)
 "Cactus Tree" (4:28)
 "The Gallery" (4:26)
 "Hunter" (2:36)
 "My Old Man" (4:29)
 "For Free" (5:08)
 "Woodstock" (5:16)
 "Carey"/"Mr. Tambourine Man" (10:13, duet med Taylor)
 "A Case of You" (4:44)
 "The Circle Game" (2:38, duet med Taylor)

Noter

Eksterne henvisninger 
 Hjemmeside for albummet

Joni Mitchell-album
Album fra 2009
Ejner Midtgaard

Ejner Midtgaard (1. februar 1891 i Ribe-?) var en dansk kommis, resturatør og atlet.
 
Midtgaard flyttede fra Aarhus til København i foråret 1915. Han var medlem af Vordingborg AC da han samme år aftjente sin militærtjeneste og og fra 1916 AIK 95 i København. 1918 og 1919 tilhørte han med 45,52/48,39 og henholdsvis en 7. og 8. plads på verdensranglisten de bedste i verden i hammerkast, trots at han sammenlignet med andre hammerkaster ikke var særlig stor. Han satte dansk rekord med 48,39 i 1919 (stadig klubrekord i AIK) og blev samme år som den første dansker engelsk mester med et kast på 43,99, derefter blev han professionel instruktør og virkede som træner frem til 1935.

En af datidens store trænerkapaciteter, den svenske kastetræner Anders Wilhelm Kreigman var Midtgaards træner 1917-1919.

Danske mesterskaber 
    1919  Hammerkast 47,42
    1918  Hammerkast 44,33
   1917  Hammerkast 38,21
  1916  Hammerkast 39,65
   1914  Hammerkast 33,26

Personlig rekord 
 Hammerkast: 48,39  Jönköping, Sverige  9 juni 1919

Eksterne henvisninger 
 
 Hammerthrow.eu – Ejner Midtgaard
 DAF i tal – Ejner Midtgaard
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Atleter fra AIK 95
Atleter fra Vordingborg AC
Personer fra Ribe
Trænere fra Danmark
Hammerkastere fra Danmark
Mantorp Park

Mantorp Park er en racerbane beliggende ved Mantorp i Mjölby Kommune, Sverige. Banen blev etableret i 1969 med finansiering fra energiselskabet BPs datterselskab i Sverige.

Banen har fire forskelige layouts, men det er kun den korte (1.950 km/1.212 mile) og den lange (3.125 km/1.942 mile) som bliver brugt til race i dag. Mantorp Park afholder nogle afdelinger af det svenske Formel 3 mesterskab og Scandinavian Touring Car Championship.

Eksterne henvisninger 

 Mantorp Parks officielle hjemmeside 

Motorsportsanlæg i Sverige
Etableret i 1969
Bygninger, konstruktioner og anlæg i Östergötlands län
Lemonade Mouth (film)

Lemonade Mouth er en Disney Channel-film der havde premiere fredag d. 11. november 2011. Den er instrueret af Patricia Riggen og skrevet af April Blair. Filmen er baseret på Mark Peter Hughes' bog af samme navn.

Handling 
Filmen handler om fem venner der møder hinanden via en eftersidning, hvor de finder ud af, at de sammen kan bruge deres musikalske talenter. Imens er Miss Reznick imod at musiklokalet bliver flyttet til kælderen, og at skolen bruger alle pengene på sport. Derfor danner Olivia, Stella, Wen, Mo og Charlie bandet Lemonade Mouth.

Men på grund af at bandet gør oprør mod skolens beslutninger og regler, får det ikke meget opbakning fra netop skolen. Og i sidste ende er det kun venskabet, sammenholdet og viljen, der kan gøre bandet muligt.

Figurer

Olivia White (Bridgit Mendler) er forsanger. Hun bor med sin bedstemor eftersom hendes mor er død og faren er i fængsel. Hun er rimelig øm på det punkt, men derfor også en bedre ven. Hun er den sidste til at sige ja til bandet. Desuden er hun forelsket i Wen, og de ender med at blive kærester.

Stella Yamada (Hayley Kiyoko) er ny på skolen og en rigtig oprører. Hun tager initiativet til et band, og er også den sidste til at give slip på det i de hårde tider. Hun er basist.

Wendell "Wen" Gifford (Adam Hicks) er en formidabel keyboardspiller og rapper. Han er frustreret over farens forhold til Sydney der umiddelbart ligner én der stadig går i High School. Men i sidste ende indser han – med Olivias hjælp – at han er heldig at han overhovedet har en familie.

Mohini "Mo" Banjaree (Naomi Scott) er en amerikansk pige med indisk baggrund, og med en streng far, der kun er ude på at beskytte sin datter, men også dårlig til at give slip på hende. Hun må ikke være alene med drenge, hvilket gør det svært at være kæreste med et band medlem fra Lemonade Mouths rivaler.

Så snart Mo ankommer til skolen, skifter hun til trendy kjoler og bytter violin ud med guitar og håber på ikke at blive opdaget. 

Charles "Charlie" Delgado (Blake Michael) spiller trommer, og er en ret charmerende fyr. Hans forældre er dog mere opsat på at få noget "mere fornuftigt" ud af ham, men Charlie elsker trommerne. Han er forelsket i Mo, men ved også, at hun allerede har en kæreste. Han tænder hurtigt på idéen om bandet.

Eksterne henvisninger 
 

Disney Channel
Tv-film fra USA
Amerikanske film fra 2011
Film baseret på bøger
Dramafilm fra USA